( 227) 



et pour accabler, perdre et ruiner ceulx quy ne demandent que la raison, 

 ce n'est là la voye pour estaindre le feu naissant, mais pour l'allumer 

 davanlaige et donner évidamment à congnoistre aux provinces calholic- 

 ques et gens de bien qu'ilz n'aueront eu après meilleur party que les 

 Walons, vcu le grand avanchement jà apperceu. 



Et pour en dire et déclarer ce qu'il en samble auxdictz estatz de 

 Haynau, tout ouvertement et sans dissimulation, combien que jamais 

 n'ont usé d'aulcune dissimulation, mais en toultes leurs actions procède 

 rondement et tout ouvertement, comme se peult veoir et descouvrir par 

 leurs lettres et escriptz, il fault et convient nécessairement quicter et 

 habandonner ce pied et revenir à la raison, rcjecter toute passion et par- 

 ticulière affection et parensemble sur le fondement de la pacification et 

 union, entendre au salut et délivrance du povre peuple. 



Regrettant sur toutes choses qu'on n'a heu meilleur esgard doiz le 

 comenchement à prévenir et estaindre le feu apparant, pour maintenir 

 au plus près ladicte pacification de Gand et union, quy pour apporter le 

 fruict de vray liberté pour laquelle l'on a tousiours combatu, debvoit 

 esmouvoir tous bons patriotz de quelle religion qu'ilz fuissent à se con- 

 duire de meisme affection tendant seullement à repoulser et déchasser 

 l'cnnemy^ et non à troubler les villes l'une contre l'autre et exercer 

 telles insolences contre les Catholiques, quy ont les premiers emprins la 

 cause commune contre FEspaigne et adhérens. 



Par moyen de quoy, mesmemenl ceulx de Hollande et Zeelande, se 

 sont trouvez deschargez du pesant fardeau de la guerre qu'ilz avoient à 

 dos à leur grant douleur et périclitation et tous ceulx de la religion nou- 

 velle obtenu liberté et rentrée en leurs biens et provinces, en recorda- 

 tion de quoy ilz se deuissent par plus forte raison contenir en leurs 

 bornes, sans ainsy de faict agresser les Catholiques et leur rendre le mal 

 pour le bien. 



De quoy l'on se doibt grandement respentir, vue mesmes que depuis 

 ladicte pacification ne sera trouvé que les Catholicques ayent eu riens 

 quy soit attempté ni contre ceulx de ladicte religion nouvelle, ni au pré- 

 judice de ladicte pacification de Gand. 



N'ayant les estatz de Haynau aperccu qu'en tout, ilz ayent esté favo- 

 risez comme contient ladicte instruction, encoires qu'ilz le deussent bien 

 avoir esté pour tant de bons offices et de maulx qu'ilz ont soustenuz. 



Mais, au contraire, ladicte province sur toutes autres at esté comme 

 habandonnée, mengée des soldatz desmandez et autres pardessus l'en- 

 vahie et oultraise de l'ennemy. 



